మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
మహేష్ ముద్దు.. అంతకు మించి అడగనంటోన్న వంశీ
‘శ్రీమంతుడు’, ‘భరత్ అనే నేను’ తరవాత మళ్లీ సామాజిక సందేశంతో కూడిన సినిమాగా ‘మహర్షి’ని మహేష్ ప్రేక్షకుల ముందుకు తీసుకొచ్చారు. అందుకే ప్రేక్షకుల నుంచి స్పందన కూడా చాలా బాగుంది.
Samayam Telugu | Updated:
May 13, 2019, 12:54PM IST
దర్శకుడు వంశీ పైడిపల్లి ప్రస్తుతం ‘మహర్షి’ సక్సెస్‌ను ఎంజాయ్ చేస్తున్నారు. ఆయనతో పాటు చిత్ర కథానాయకుడు సూపర్ స్టార్ మహేష్‌బాబు కూడా ఈ విజయాన్ని ఆస్వాదిస్తున్నారు. సుమారు మూడేళ్ల విరామం తరవాత వంశీ పైడిపల్లి దర్శకత్వంలో వచ్చిన సినిమా ‘మహర్షి’. 2016లో ‘ఊపిరి’ సినిమాను తెరకెక్కించిన వంశీ.. ఆ తరవాత ‘మహర్షి’ స్క్రిప్టుపైనే పనిచేశారు. దేశంలో రైతులు పడుతోన్న కష్టాలు, నిరాదరణకు గురవుతోన్న వ్యవసాయాన్ని ఇతివృత్తంగా చేసుకుని కథను అల్లుకున్నారు. ఇలాంటి బలమైన స్క్రిప్టుకు మహేష్‌ బాబు లాంటి హీరో తోడవడంతో ‘మహర్షి’ భారీ చిత్రమైపోయింది.
సుమారు రూ.130 కోట్ల బడ్జెట్‌తో తెరకెక్కిన ఈ చిత్రం ఇప్పటికే ప్రపంచ వ్యాప్తంగా రూ.50 కోట్లకు పైగా గ్రాస్ వసూలు చేసింది. అంతేకాకుండా, మహేష్ బాబుకు మంచి పేరు తెచ్చిపెట్టింది. ‘శ్రీమంతుడు’, ‘భరత్ అనే నేను’ తరవాత మళ్లీ సామాజిక సందేశంతో కూడిన సినిమాగా ‘మహర్షి’ని మహేష్ ప్రేక్షకుల ముందుకు తీసుకొచ్చారు. అందుకే ప్రేక్షకుల నుంచి స్పందన కూడా చాలా బాగుంది. ఆదివారం చిత్ర సక్సెస్ మీట్‌ను హైదరాబాద్‌లో నిర్వహించారు. ఈ కార్యక్రమంలో మహేష్‌ బాబు, అల్లరి నరేష్, దర్శకుడు వంశీ పైడిపల్లి, నిర్మాతలు దిల్ రాజు, అశ్వినీదత్, రైతు పాత్రలో నటించిన గురుస్వామి తదితరులు పాల్గొన్నారు.
ఈ సక్సెస్ మీట్ అనంతరం వంశీ పైడిపల్లి, మహేష్‌ బాబు కుటుంబాలు ప్రత్యేకంగా కలిశాయి. ఈ సందర్భంగా వంశీకి మహేష్ బాబు ఆప్యాయంగా ఓ ముద్దు ఇచ్చారు. ఈ ఫొటోను వంశీ ట్విట్టర్‌లో పెట్టి.. ‘నాకు ఎంతో మధుర క్షణం.. ఇంతకు మించి ఏమీ అడగను’ అని క్యాప్షన్ పెట్టారు. అలాగే.. తన కుమార్తె, మహేష్ బాబు, సితారలతో కలిసి తీసుకున్న ఫొటోను కూడా ట్వీట్ చేశారు. ఈ రెండు ఫొటోల్లో వంశీకి మహేష్ బాబు ముద్దు పెడుతోన్న ఫొటో విశేషంగా ఆకట్టుకుంటోంది. ట్విట్టర్‌లో విపరీతంగా వైరల్ అవుతోంది.
#Maharshi.. My Best moment.. Can't ask for more... :) @urstrulyMahesh https://t.co/kNBBKkBkUA
&mdash; Vamshi Paidipally (@directorvamshi) 1557681296000
#Maharshi.. this is life.. :) @urstrulyMahesh https://t.co/ytqyCrF0yc
&mdash; Vamshi Paidipally (@directorvamshi) 1557681503000